**Lag et konsept for en produktlansering**

**Antall elever:**

Passer som par- eller gruppeoppgave (2–3 elever), men kan også løses individuelt.

**Tidsbruk:**

3-4 arbeidsdager

**Bakgrunn og mål med oppgaven:**

Når en bedrift lanserer et nytt produkt eller en ny tjeneste, er det viktig at dette skjer på en gjennomtenkt og målrettet måte. En vellykket lansering kan gi stor synlighet, skape forventninger og gi et godt førsteinntrykk.

I denne oppgaven skal dere utvikle en konkret plan for hvordan et nytt produkt kan introduseres for kunder og markedet.

**Hvordan kan dere jobbe med oppgaven:**

1. **Velg et produkt eller tjeneste**

Få hjelp fra veilederen deres til å finne ut et produkt, et prosjekt eller en tjeneste som skal lanseres:

* + Det kan enten være et nytt forslag dere utvikler selv, eller et ekte produkt bedriften vurderer å lansere
  + Tenk på: Hva er unikt? Hva løser det for kunden?

1. **Undersøk målgruppen** 
   * Hvem er det produktet skal passe for? (Alder, interesser, yrke, behov)
   * Hvordan kan dere nå dem best? (Sosiale medier, annonser, eventer, samarbeid)
2. **Lag en lanseringsstrategi** 
   * Velg lanseringsdato og eventuelt tidspunkt
   * Hvordan skal folk få vite om produktet? (reklame, kampanje, arrangement)
   * Hva skal kommuniseres? (budskap, verdi, pris)
   * Hvordan skal dere følge opp etter lanseringen?
3. **Lag markedsføringsmateriell** 
   * Design en kampanje:
     + Reklameplakat, innlegg til sosiale medier, visuell brosjyre
     + Slagord og bildebruk
     + Eventuell video eller animasjon
4. **Skriv en kort rapport eller plan** 
   * Beskriv målgruppen
   * Forklar lanseringsstrategien
   * Vis eksempler på reklame og materiell
   * Beskriv hvordan dere måler om lanseringen er vellykket

**Presentasjon av resultatet:**

Avtal et møte med veilederen din, en gruppe ansatte eller med ledelsen slik at du/dere kan presentere det dere har laget. Velg én eller flere presentasjonsformer:

1. **Muntlig presentasjon** med PowerPoint eller visuell fremstilling
2. **Vis frem reklameplakat, flyer eller digitalt innhold**
3. **Lever en kort lanseringsplan/rapport** til veileder eller ledelse

**Tid til forbedringer etter fremleggelse:**

Når dere har fått tilbakemeldinger fra de som har sett på det dere har laget, kan dere gjøre noen endringer på det for at det skal bli mer tilpasset arbeidsplassens behov. Sett av en dag til å justere materiell eller ideer basert på tilbakemeldinger. Presenter den så på nytt eller gi resultatet til den dere blir enige om.

**Lykke til!**